૧૯૬૯થી શરૂ કરીને ૨૦૦૪ સુધી ઓસ્ટ્રેલિયાને ભારતીય ધરતી પર એક પણ ટેસ્ટ શ્રેણી જીતવા મળી નહોતી. સમય એવો આવ્યો કે ૨૦૦૧માં સ્ટીવ વોએ ભારતમાં જીતને ‘ફાઇનલ ફ્રન્ટિયર’ કહી હતી. તેઓ પાસે શાનદાર ટીમ હતી, શાનદાર બેટ્સમેન અને શાનદાર બોલર હતા, પરંતુ એ ટીમ પણ સૌરવ ગાંગુલીની સેના સામે ૨-૧થી નતમસ્તક થઈ ગઈ હતી. ૨૦૦૪માં છેવટે એડમ ગિલક્રિસ્ટે ઓસ્ટ્રેલિયાને ભારતમાં જીત અપાવી હતી, જ્યારે નિયમિત કેપ્ટન રિકી પોન્ટિંગ પહેલી ટેસ્ટ બાદ પ્રવાસમાંથી બહાર થઈ ગયો. જોકે સ્પિન સામે કાંગારુઓની નબળાઈને જોતાં એ સ્પષ્ટ છે કે વર્તમાન પ્રવાસ પર કાંગારું ભારતમાં કદાચ જ કોઈ ચમત્કાર દેખાડી શકશે.